সোমবার সকাল-সন্ধ্যা হরতাল বিএনপির
আগামী ১৮ ডিসেম্বর সোমবার দেশব্যাপী সকাল-সন্ধ্যা হরতাল কর্মসূচির ডাক দিয়েছে বিএনপি।
আজ শনিবার বিকেলে বিএনপির সিনিয়র যুগ্ম মহাসচিব রুহুল কবির রিজভী ভার্চুয়াল সংবাদ সম্মেলনে হরতালের ঘোষণা দিয়েছেন।
রিজভী বলেন, 'বিএনপিসহ সমমনা দলগুলোর যে আন্দোলন, সেই আন্দোলনের ধারাবাহিকতায় আগামী সোমবার সকাল ৬টা থেকে সন্ধ্যা পর্যন্ত হরতাল পালন করা হবে।'
তিনি বলেন, 'এটা মানুষের পক্ষের হরতাল, গণতন্ত্রের পক্ষের হরতাল, মতপ্রকাশের স্বাধীনতার পক্ষের হরতাল, নাগরিক স্বাধীনতার পক্ষের হরতাল।'
রিজভী আরও বলেন, 'আমি আপনি আমরা যারা স্বাধীন দেশের স্বাধীন মানুষ হিসেবে বেঁচে থাকতে চাই, তাদের জন্য এই হরতাল। এই হরতাল কারও কৃতদাস হওয়ার জন্য নয়। একটি একদলীয় নিষ্ঠুর কর্তৃত্ববাদী শাসনের অধীনে আমরা প্রত্যেকে দ্বিতীয় শ্রেণীর নাগরিক হব, সেটির বিরুদ্ধে এই হরতাল।'

আগামী ১৮ ডিসেম্বর সোমবার দেশব্যাপী সকাল-সন্ধ্যা হরতাল কর্মসূচির ডাক দিয়েছে বিএনপি।